**Príloha 3: Najvýznamnejšie vedecké, umelecké a popularizačné podujatia UMB v roku 2020**

**Ekonomická fakulta UMB**

* 12.2.2020 sa uskutočnila prednáška Eduarda Sucháneka, country managera pre Slovenskú republiku, na tému: Bolt: Ako sa buduje úspešný startup, ktorý ovplyvní budúcnosť prepravy v Banskej Bystrici.
* 13.2.2020 Workshop CRD: Through the Studentś Eyes: JAPAN
* 18.2.2020 a 19.2.2020 Prednášky Dr. Hab. Mareka Zawartku z the Academy of Physical Education in Katowice na témy: Športový cestovný ruch a rozvoj cieľového miesta. a Bezpečnosť v hotelových službách. Riadenie rizika z pohľadu manažéra v cestovnom ruchu.

5.3.2020 Workshop CRD: Hodnotenie kvality a impaktu vedeckých časopisov. Kde sa oplatí publikovať a prečo?

* 9.3.2020 sa uskutočnila prednáška na tému: Process-marketingová a obchodná stratégia pri redizajne a navrhovaní webových a mobilných aplikácií.
* 10.3.2020 bola zrealizovaná prednáška Magdy Vášáryovej na tému Transformácia slovenskej spoločnosti 15 rokov od vstupu do EÚ. Prednáška bola propagovaná Ekonomickou fakultou UMB ako aj Filozofickou fakultou UMB.
* 11.5.2020 sa uskutočnila on-line diskusia s riaditeľom INEKO Petrom Goliašom, ktorý je členom ekonomického krízového štábu na tému: Koronakríza na Slovensku – čo nás čaká? v rámci výberového predmetu Hospodárska politika.
* 3.9.2020 Workshop CRD: Kvantitatívne metódy v R
* 5. 11. 2020 - Vplyv pandémie na COVID-19 na sektor cestovného ruchu a Smerovanie pomoci do cestovného ruchu, odborná diskusia s predstaviteľmi kľúčových subjektov zainteresovaných na rozvoji cestovného ruchu (zástupcovia Ministerstva dopravy a výstavby SR, odvetvových a profesijných zväzov, organizácií destinačného manažmentu ako aj podnikateľských subjektov)
* 24.11.2020 sa uskutočnila odborná prednáška na tému: Marketing a komunikácia verejnej správy v číslach. Usporiadateľmi boli: Ekonomická fakulta UMB, Fakulta ekonomiky a manažmentu, SPU v Nitre, Fakulta európskych štúdií a regionálneho rozvoja, SPU v Nitre, Ústav priemyselného inžinierstva a manažmentu, Materiálovotechnologická fakulta so sídlom v Trnave, STU v Bratislave a iné fakulty.
* 26.11.2020 Workshop CRD: ABC pre začínajúceho výskumníka
* 3.12.2020 Workshop CRD: Etika vedeckého výskumu a publikovania
* 15.12.2020 sa uskutočnila prednáška Františka Štulajtera na tému: Ako vyzerá deň risk manažéra v praxi. Išlo o prednášku absolventa Ekonomickej fakulty UMB.

Podrobnosti o týchto a ďalších podujatiach na Ekonomickej fakulte UMB sa nachádzajú v Kalendári podujatí EF UMB (<https://www.ef.umb.sk/index.asp?uid=1825>).

**Filozofická fakulta UMB**

* 23. 1. 2020 - Seminár „Čtenářské klima rodiny: vliv na čtenářskou gramotnost, kulturní kapitál a školní úspěch“ v spolupráci so Sociologickým ústavom Akademie věd České republiky
* 27. 2. 2020 - Kolokvium v rámci projektu APVV-18-0122 mapujúce aktuálny stav vybraných sociálnych a humanitných vied na Slovensku vo vzťahu k vývoju za ostatných 30 rokov
* október 2020  **–** organizovanie výtvarno-literárnej súťaže pre študentov Katedry anglistiky a amerikanistiky „Autumn Gothic Art Contest“
* 6. 10. 2020 - podujatie Literárna Bystrica v rámci prebiehajúceho projektu Rozvoj urbánnej kultúry v krajinách V4 (Development of Urban Culture in V4 Countries).
* 8. 10. 2020, XVIII. medzinárodná konferencia Odborná komunikácia v zjednotenej Európe
* 9. - 11. 11. 2020 – spoluorganizovanie 2. vedeckej konferencie a workshopu v rámci projektu medzinárodného vyšehradského projektu Perspectives of V4 Translation Studies, online – virtuálny priestor
* 27. 11. 2020 - Tretia Medzinárodná vedecká konferencia Ruská kultúra v súčasnom svete (filológia, kulturológia, translatológia)
* 2. 12. 2020 - Kolokvium v rámci projektu APVV-18-0122 na tému: Metodologické a epistemologické problémy reflexie marxistickej filozofie.
* Počas celého roka 2020 – priebežne realizovaná séria hosťovských prednášok v projekte Rozvoj urbánnej kultúry v krajinách V4 (Development of Urban Culture in V4 Countries)
* organizácia workshopov pre učiteľov cudzích jazykov v rámci projektu Jean Monnet-Moduly.
* Cyklus pravidelných prednášok (s presahom realizácie počas celého roka 2020) pri príležitosti 30. výročia vzniku Katedry filozofie. Prednášky sú venované otázke, aký zmysel má venovať sa filozofii. V roku 2020 sa v rámci tohto cyklu uskutočnili dve prednášky

Podrobnosti o týchto a ďalších podujatiach na FF UMB sa nachádzajú na:

<https://www.ff.umb.sk/o-fakulte/aktualne-oznamy/>

**Fakulta prírodných vied UMB**

* 11. 11. 2020*, Virtuálna exkurzia do experimentu ATLAS v CER-ne.* Katedra fyziky, Fakulta prírodných vied UMB. Podujatie sa uskutočnilo v rámci Týždňa vedy a techniky. Prvýkrát na Slovensku virtuálnu návštevu experimentu ATLAS na LHC.
* 12. 11. 2020, *Meranie sveta od Gaussa alebo LIGO výskum štruktúry vesmíru.* Katedra fyziky,Fakulta prírodných vied UMB. Podujatie sa uskutočnilo v rámci Týždňa vedy a techniky. Online prednáška dr. Evgeny Kolomeitsev o pojme dĺžka, definovaní jednotky dĺžky, meraní vzdialeností na zakrivených povrchoch. A nedávnom pozorovaní gravitačných vĺn detektorom LIGO.
* *Študentská vedecká konferencia FPV UMB*, Fakulta prírodných vied UMB.Výstupom z konferencie je vydanie zborníka príspevkov pod názvom Zborník ŠVK 2020.

**Fakulta politických vied a medzinárodných vzťahov UMB**

* 12. 2. 2020 - 13. ročník medzinárodnej vedeckej konferencie *Bezpečnostné fórum 2020*, KBŠ FPVaMV. Výstupom je veľmi kvalitný zborník vedeckých prác -  Bezpečnostné fórum 2020.
* 7. 11. 2020 - Vedecká konferencia doktorandov a mladých vedeckých pracovníkov *INTERPOLIS´20*
* 27. - 28. 11. 2020 - 7. ročník medzinárodného diskusného fóra o demokracii a ľudských právach *HUMAN FORUM 2020* na tému Rodová rovnosť - spoločná zodpovednosť*.*
* 21.10.2020 až 30.11.2020 - *Projekt Speaking Tours & Daj NATO!* - Európska a transatlantická bezpečnosť výlučne v online priestore. Cieľom projektu sa v tejto mimoriadnej situácii šírenia koronavírusu stalo virtuálne stretnutie mladých akademikov a odborníkov a priblíženie kooperácie Európskej únie a Severoatlantickej aliancie v oblasti bezpečnostnej politiky.

Podrobnosti o týchto a ďalších podujatiach na FPVaMV UMB sa nachádzajú

<http://www.fpvmv.umb.sk/o-fakulte/podujatia-fakulty/>

**Pedagogická fakulta UMB**

* Medzinárodná vedecká teologická *Comenius* - Update pri príležitosti 350. výročia úmrtia J. Á. Komenského, organizovaná online.
* apríl 2020 - 8. ročník Medzinárodnej vedeckej konferencie**-** *Edukácia dospelých.*Konferencia sa koná každoročne v apríli za účasti andragógov z viacerých európskych krajín a je organizovaná v spolupráci s Asociáciou vzdelávateľov dospelých Slovenska.
* 13. - 15. 7. 2020 - Virtuálna medzinárodná konferencia What does it mean to be(come) and engaged university/Čo znamená byť angažovanou univerzitou s 10 workshopmi a 230 účastníkmi z celého sveta.
* 22. 10. 2019–23.02.2020 - Medzinárodná výstava 10 rómskych výtvarníkov Keres Kultura, Stredoslovenská galéria Banská Bystrica a Slovenská národná galéria, spolukurátorka a vystavujúca za PF UMB: Emília Rigová.
* október 2020- Medzinárodná vedecká konferencia *Socialia*
* 11. 11. 2020 - 15. ročník - konferencia Krízová intervencia a 12. 11. 2020 - seminár Fenomény internetu v rámci Medzinárodnej vedeckej konferencie a odborného seminára/workshopu *Aktuálne otázky školskej psychológie XV*(Konferencia pre akademikov a seminár pre školských psychológov a učiteľov sa konajú každoročne v novembri v rámci Dní vedy v spolupráci s Asociáciou školských psychológov.

**Právnická fakulta UMB**

* Pokračovanie intenzívneho kurzu medzinárodného práva s názvom " School of Law, vol. 8". Kurz „School of Law“ na tému „The law of international responsibility“ viedla Dr. Svitlana Andreichenko, vedúca Katedry medzinárodného a komparatívneho práva na International Humanitarian University v Odesse, Ukrajina. /30. marca – 9. apríla 2020/
* 29. 5. 2020 - I. ročník online vedeckej konferencie Právne rozpravy ON-SCREEN. Poslaním konferencie bola prezentácia výsledkov vedecko-výskumnej činnosti z viacerých oblastí právnej vedy, vytvorenie priestoru na nadviazanie a prehĺbenie spolupráce s domácimi a zahraničnými univerzitami, ale aj s prostredím právnej praxe a vzájomná výmena poznatkov a skúseností
* október až december 2020 - séria online prednášok najväčších kriminálnych prípadov v histórii Slovenska pod názvom „V. NEZABIJEŠ - Trestné právo a kriminalistika vo vybraných kriminálnych prípadoch Slovenska". Jednotlivými prípadmi auditórium prevádzal bývalý generálny riaditeľ sekcie vyšetrovania a kriminalisticko – expertíznych činností Ministerstva vnútra Slovenskej republiky, Dr. h. c. prof. JUDr. Jaroslav Ivor, DrSc., ktorý je v súčasnosti členom Katedry trestného práva, kriminológie, kriminalistiky a forenzných disciplín Právnickej fakulty UMB v Banskej Bystrici. Každý diel sa zaoberal stručnou charakteristikou skutku v miestnych a časových súvislostiach, trestnoprávnou kvalifikáciou, osobitosťami vyšetrovania a dokazovania, trestami uloženými súdom a možnosťami resocializácie páchateľov. Samozrejme, priestor bol vymedzený aj na otázky publika k jednotlivým prípadom a diskusiu. Prednášky prebiehali prostredníctvom aplikácie MS Teams a zaznamenali u študentov PrF UMB, iných súčastí Univerzity Mateja Bela v Banskej Bystrici, ako aj u širokej verejnosti vysoký úspech.
* II. ročník online vedeckej konferencie PRÁVNE ROZPRAVY ON-SCREEN. Termín konania: 13. november 2020 Miesto konania: online – prostredníctvom aplikácie Microsoft Teams

**Ďalšie významné podujatia UMB**

* 27. 11. 2020,14. ročník festivalu vedy – ***Európska noc výskumníkov 2020***, najväčšie vedecko-pularizačné podujatia na Slovensku, sa na základe pokynov organizátora z dôvodu epidemiologických opatrení nakoniec neukutočnilo.
* 9. – 15. 11. 2020**, *Týždeň vedy a techniky*** je každoročne organizované Ministerstvom školstva, vedy, výskumu a športu Slovenskej republiky v spolupráci s Národným centrom pre popularizáciu vedy a techniky v spoločnosti pri CVTI SR. Cieľom podujatia je zlepšiť vnímanie vedy a techniky v povedomí celej spoločnosti, popularizovať a prezentovať ich, vzbudiť záujem mladých ľudí o štúdium vedeckých a technických disciplín, informovať verejnosť o poznatkoch vedy a techniky a o nutnosti podporovať vedu a techniku, ktoré sú základom hospodárskeho a spoločenského pokroku a pomáhajú riešiť globálne problémy a výzvy. UMB pripravila v roku 2020 v rámci Týždňa vedy a techniky spolu 19 podujatí.

Viac informácií o Týždni vedy a techniky 2020 nájdete v prehľade podujatí a udalostí na:

<https://www.umb.sk/kalendar-udalosti/tyzden-vedy-a-techniky-na-slovensku-13849.html>

**Univerzitná knižnica UMB**

V roku 2020 zorganizovala UK UMB **22 vzdelávacích** a **kultúrno-spoločenských podujatí**, na ktorých sa zúčastnilo celkom **1 550 záujemcov**.Viaceré plánované podujatia sa z dôvodu nepriaznivej pandemickej situácie neuskutočnili. ***Informačné vzdelávanie*** o knižnično-informačných službách UK UMB sa pri zápisoch študentov do prvých ročníkov realizovalo len na Právnickej fakulte a na Fakulte politických vied a medzinárodných vzťahov. Zúčastnilo sa ho 292 študentov.

V priebehu roka pripravili pracovníci univerzitnej knižnice viaceré tematické prednášky, výstavy publikácií z knižničného fondu UK UMB, predajné výstavy zahraničných vydavateľstiev, výstavy prác študentov Katedry výtvarnej kultúry Pedagogickej fakulty UMB a burzu vyradených dokumentov. Referát ochrany fondov a čiastkových knižníc UK UMB vo februári zorganizoval ***metodický*** ***seminár pre pracovníkov čiastkových knižníc***. Priestory knižnice boli sprístupnené aj počas ***Dní otvorených dverí UMB***, ktoré sa konali v mesiaci február a navštívilo ich celkom 479 záujemcov o štúdium. UK UMB sa realizáciou podujatí zapojila aj do celoslovenskej akcie ***Týždeň slovenských knižníc***.

Na **podporu využívania licencovaných zdrojov** dostupných na UMB sa podujatia konali prevažne v online prostredí. UK UMB v spolupráci so zástupcami spoločností a vydavateľstiev sprostredkovala a propagovala 51 webinárových školení organizovaných spoločnosťami Clarivate Analytics, Emerald, Elsevier, Gale Cengage, a vzdelávacích webinárov v oblasti otvoreného prístupu a rozvoja publikačných zručností začínajúcich vedcov a doktorandov. V spolupráci s Ekonomickou fakultou sa konali dve prezentácie EIZ s ukážkami vyhľadávania a spracovávania výsledkov.

**V oblasti vedeckého publikovania** vedúca Oddelenia podpory vedy prednášala na online podujatí organizovanom SAIA/Euraxess Slovakia a dvoch webinároch pre doktorandov na UMB, ktoré organizovala Ekonomická fakulta.

Európske dokumentačné centrum UK UMB sa v spolupráci s Europe Direct Lučenec podieľalo na organizácii 15. ročníka regionálneho kola celoslovenskej súťaže žiakov stredných škôl ***Mladý Európan***. Podujatie sa konalo 17.09.2020 a zúčastnilo sa ho 15 súťažiacich (5 súťažných tímov). V priestoroch Vzdelávacieho centra Mateja Bela sa 18.08.2020 konalo podujatie venované prezentácii návrhu a odborného pripomienkovania ***Stratégie otvorenej vedy na Slovensku***.

UK UMB spolupracovala na organizovaní medzinárodnej odbornej konferencie o otvorenom prístupe, repozitároch a uplatňovaní digitálnych technológií v humanitných vedách ***Innovative Library in Digital Era (ILIDE)*** a celoslovenskej knihovníckej konferencie ***Bibliosféry – knihovnícke sféry dôverné***. Obe konferencie boli organizačne a programovo pripravené, ale z dôvodu zlej pandemickej situácie sa napokon nekonali.

V spolupráci s Filozofickou fakultou sa univerzitná knižnica podieľala na príprave cyklu podujatí ***Akademické rendezvous***. Ich cieľom bola prezentácia publikácií a vedeckej činnosti pracovníkov Filozofickej fakulty. Z pravidelného cyklu sa podarilo zorganizovať len dve podujatia.